b'\n_START_ARTICLE_\nEtzaz Hussain\n_START_SECTION_\nManchester United\n_START_PARAGRAPH_\nDen 21. februar 2009 ble Hussain klar for Manchester United. Hussain ble solgt fra 3.-divisjonsklubben Langhus IL. Han spilte i to \xc3\xa5r for G18-laget til den engelske storklubben. Han vendte tilbake til Norge i januar 2011 for \xc3\xa5 spille for V\xc3\xa5lerenga Fotball.\n_START_SECTION_\nV\xc3\xa5lerenga Fotball\n_START_PARAGRAPH_\nHussain ble klar for V\xc3\xa5lerenga Fotball den 18. januar 2011. Han debuterte i en treningskamp mot Ham-Kam. Han var tiltenkt en rolle p\xc3\xa5 b\xc3\xa5de junior og a-laget. Etzaz Hussain hadde draktnummer 8 i Oslo-klubben. Manager Martin Andresen sa at Etzaz Hussain har kommet hjem dit han h\xc3\xb8rer til og at han er et av de st\xc3\xb8rste talentene i sin \xc3\xa5rsklasse.\n_START_SECTION_\nFredrikstad FK\n_START_PARAGRAPH_\nEtter uenigheter med V\xc3\xa5lerenga, ble han to m\xc3\xa5neder etter \xc3\xa5 ha skrevet under klar for Fredrikstad FK. Han skrev under en kontrakt som strakk seg over de tre neste \xc3\xa5rene. Han fikk sin debut i Tippeligaen i kampen mot Stab\xc3\xa6k fotball i den 5. serierunden. Han fikk spille de siste 7 minuttene i den kampen. Debuten fra start kom mot Lillestr\xc3\xb8m SK i serierunden etter. Hans f\xc3\xb8rste skikkelige involvering i FFK-drakta kom i lokaloppgj\xc3\xb8ret mot Sarpsborg 08, da han tredde en fantastisk pasning igjennom til Tarik Elyounoussi, som takket med \xc3\xa5 redde 1-1.\n_START_SECTION_\nMolde FK\n_START_PARAGRAPH_\nKom til Molde FK i 2012. Har tatt fire titler i sin periode i Molde, to seriegull og to cupgull.'